CELEX: 32012D0368
Language: fi
Date: 2012-06-29 00:00:00
Title: 2012/368/EU, Euratom: Euroopan parlamentin, neuvoston, komission, Euroopan unionin tuomioistuimen, tilintarkastustuomioistuimen, Euroopan talous- ja sosiaalikomitean ja alueiden komitean päätös, annettu 29 päivänä kesäkuuta 2012 , Euroopan unionin julkaisutoimiston organisaatiosta ja toiminnasta tehdyn päätöksen 2009/496/EY, Euratom muuttamisesta

11.7.2012   
            
            
               FI
            
            
               Euroopan unionin virallinen lehti
            
            
               L 179/15
            
         EUROOPAN PARLAMENTIN, NEUVOSTON, KOMISSION, EUROOPAN UNIONIN TUOMIOISTUIMEN, TILINTARKASTUSTUOMIOISTUIMEN, EUROOPAN TALOUS- JA SOSIAALIKOMITEAN JA ALUEIDEN KOMITEAN PÄÄTÖS,
   annettu 29 päivänä kesäkuuta 2012,
   Euroopan unionin julkaisutoimiston organisaatiosta ja toiminnasta tehdyn päätöksen 2009/496/EY, Euratom muuttamisesta
   (2012/368/EU, Euratom)
   EUROOPAN PARLAMENTTI,
   NEUVOSTO,
   EUROOPAN KOMISSIO,
   EUROOPAN UNIONIN TUOMIOISTUIN,
   TILINTARKASTUSTUOMIOISTUIN,
   EUROOPAN TALOUS- JA SOSIAALIKOMITEA,
   ALUEIDEN KOMITEA, jotka
   ottavat huomioon Euroopan unionista tehdyn sopimuksen,
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan atomienergiayhteisön perustamissopimuksen,
   sekä katsovat seuraavaa:
   
               (1)
            
            
               On tarpeen muuttaa Euroopan unionin julkaisutoimiston organisaatiosta ja toiminnasta 26 päivänä kesäkuuta 2009 tehtyä Euroopan parlamentin, neuvoston, komission, yhteisöjen tuomioistuimen, tilintarkastustuomioistuimen, Euroopan talous- ja sosiaalikomitean ja alueiden komitean päätöstä 2009/496/EY, Euratom (1) sen mukauttamiseksi perussopimusten määräyksiin sellaisina kuin ne ovat muutettuina Lissabonin sopimuksella, ja erityisesti jotta Eurooppa-neuvosto voidaan lisätä allekirjoittaneeksi toimielimeksi.
            
         
               (2)
            
            
               Julkaisutoimiston johtokunta on 2 päivänä heinäkuuta 2010 pitämässään kokouksessa hyväksynyt, että Eurooppa-neuvostosta tulee allekirjoittanut toimielin ja 14 päivänä huhtikuuta 2011 pitämässään kokouksessa, että päätös 2009/496/EY, Euratom olisi sen vuoksi muutettava,
            
         OVAT HYVÄKSYNEET TÄMÄN PÄÄTÖKSEN:
   1 artikla
   Muutetaan päätös 2009/496/EY, Euratom seuraavasti:
   
               1)
            
            
               Korvataan päätöksen nimi seuraavasti: ”Euroopan parlamentin, Eurooppa-neuvoston, neuvoston, komission, Euroopan unionin tuomioistuimen, tilintarkastustuomioistuimen, Euroopan talous- ja sosiaalikomitean ja alueiden komitean päätös Euroopan unionin julkaisutoimiston organisaatiosta ja toiminnasta”.
            
         
               2)
            
            
               Korvataan säädöksen antaneiden toimielinten ja elinten luettelo seuraavasti:
               ”EUROOPAN PARLAMENTTI,
               EUROOPPA-NEUVOSTO,
               NEUVOSTO,
               EUROOPAN KOMISSIO,
               EUROOPAN UNIONIN TUOMIOISTUIN,
               TILINTARKASTUSTUOMIOISTUIN,
               EUROOPAN TALOUS- JA SOSIAALIKOMITEA
               ALUEIDEN KOMITEA”.
            
         
               3)
            
            
               Korvataan 1 artiklan 1 kohdan ensimmäinen alakohta seuraavasti:
               ”1.   Euroopan unionin julkaisutoimisto, jäljempänä ’toimisto’, on toimielinten yhteinen toimisto ja sen tehtävänä on julkaista Euroopan unionin toimielinten ja Euroopan atomienergiayhteisön julkaisut parhaalla mahdollisella tavalla.”
            
         
               4)
            
            
               Korvataan 4 artiklan 6 kohta seuraavasti:
               ”6.   Toimielimet voivat tehdä toimiston kanssa palvelusopimuksia, joissa määritellään niiden yhteistyötä koskevat yksityiskohdat. Euroopan ulkosuhdehallinto voi myös toimia yhteistyössä toimiston kanssa ja tehdä tätä varten palvelusopimuksen.”
            
         
               5)
            
            
               Korvataan 6 artiklan 1 kohta seuraavasti:
               ”1.   Perustetaan toimiston johtokunta, jossa kaikki allekirjoittaneet toimielimet ovat edustettuina. Johtokunnan muodostavat Euroopan unionin tuomioistuimen kirjaaja ja muiden toimielinten pääsihteerit tai heidän edustajansa. Euroopan keskuspankki osallistuu johtokunnan työhön tarkkailijana. Euroopan keskuspankkia edustaa keskuspankin johtokunnan sihteeri tai hänen nimetty edustajansa.”
            
         
               6)
            
            
               Korvataan allekirjoittaneiden luettelo seuraavasti:
               ”Euroopan parlamentin puolesta,
               Eurooppa-neuvoston puolesta,
               Neuvoston puolesta,
               Komission puolesta,
               Euroopan unionin tuomioistuimen puolesta,
               Tilintarkastustuomioistuimen puolesta,
               Euroopan talous- ja sosiaalikomitean puolesta,
               Alueiden komitean puolesta”
            
         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä ja Luxemburgissa 29 päivänä kesäkuuta 2012.
      
         
            Euroopan parlamentin puolesta
         
         
            Puhemies
         
         Martin SCHULZ
      
      
         
            Neuvoston puolesta
         
         
            Puheenjohtaja
         
         Villy SØVNDAL
      
      
         
            Komission puolesta
         
         José Manuel BARROSO
         
            Puheenjohtaja
         
      
      
         
            Euroopan unionin tuomioistuimen puolesta
         
         
            Presidentti
         
         Vassilios SKOURIS
      
      
         
            Tilintarkastustuomioistuimen puolesta
         
         Vítor Manuel da SILVA CALDEIRA
         
            presidentti
         
      
      
         
            Euroopan talous- ja sosiaalikomitean puheenjohtaja
         
         Staffan NILSSON
      
      
         
            Alueiden komitean puheenjohtaja
         
         Mercedes BRESSO
      
   
   
      (1)  EUVL L 168, 30.6.2009, s. 41.